ANAF suspectează deduceri ilegale de TVA la Carrefour România, care nu poate justifica 34 de milioane de lei, informează Digi24.

ANAF a găsit nereguli la Carrefour România. Firma nu poate justifica 34 de milioane de lei- surse Foto: realitatea.net

Carrefour România are astfel obligaţii fiscale suplimentare totale stabilite de 34.401.752 lei, informează economica.net.

La impozitul pe profit s-au stabilit diferenţe suplimentare privind contractului încheiat cu firma-mama, pentru care nu a prezentat documente justificative, conform prevederilor fiscale legale în vigoare.

De asemenea a făcut cheltuieli fără a avea la bază documente justificative aferente relaţiilor comerciale cu persoane juridice radiate, inactive şi a avut cheltuieli cu servicii realizate peste preţul pieţei.

Totodată societatea a dedus în mod eronat TVA aferentă unor tranzacţii cu societăţi inactive, această taxă fiid dedusă fără a avea la bază documente justificative.

Solicitaţi de ECONOMICA.NET să comenteze pe marginea situaţiei create, reprezentanţii Carrefour au transmis următoarele: "Carrefour respectă toate legile din România. Sunt în curs discuţii cu ANAF. Nu vă putem oferi informaţii suplimentare"

Etichete: ANAF, Carrefour, carrefour romania